પાછલા એક મહિનામાં ક્રુડના ભાવમાં 7 ટકા અને એક વર્ષમાં 47 ટકાનો વધારો થયો છે. એનાલિસ્ટ્સનું કહેવું છે કે રુપિયામાં નબળાઈથી મોટાભાગની કંપનીઓની પેકેજિંગ કિંમતમાં વધારો થયો છે. બોટલ્સ અને ટ્યુબ, બન્ને પ્રકારના પેકેજિંગ મટિરિયલમાં પેટ્રોલિયમ ડેરિવેટિવનો ઉપયોગ થાય છે. કેટલાક ફૂડ પ્રોડક્ટ્સના પેકેજિંગમાં પામ ઓઈલ બાયપ્રોડક્ટ્સનો પણ ઉપયોગ થાય છે, પણ તેના પર પણ ઈમ્પોર્ટ ડ્યુટી વધવાથી કંપનીઓની કિંમત પર અસર પડે છે. આ વર્ષે માર્ચમાં ક્રુડ પામ ઓઈલ પર ડ્યુટીને 30 ટકા વધારીને 44 ટકા અને રિફાઈન્ડ પામ ઓઈલ પર ડ્યુટીને 40 ટકાથી વધારીને 54 ટકા કર્યા હતા.